CELEX: 52015PC0381
Language: da
Date: 2015-07-31
Title: Forslag til RÅDETS AFGØRELSE om Den Europæiske Unions holdning vedrørende forretningsordenen for ØPA-udvalget som fastsat i den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side

EUROPA-KOMMISSIONEN
            Bruxelles, den 31.7.2015
            COM(2015) 381 final
            2015/0166(NLE)
            Forslag til
            RÅDETS AFGØRELSE
            om Den Europæiske Unions holdning vedrørende forretningsordenen for ØPA-udvalget som fastsat i den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrikax0002 på den anden side
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika, bestående på nuværende tidspunkt af Republikken Cameroun, på den anden side blev undertegnet den 15. januar 2009 og har fundet midlertidig anvendelse siden 4. august 2014.  
            
            
               Der er ved nævnte aftales artikel 92 nedsat et ØPA-udvalg, der skal være ansvarligt for forvaltningen af alle de områder, der er omfattet af aftalen, og for udførelsen af alle de i aftalen nævnte opgaver.
            
            
               Det præciseres ligeledes i artikel 92, at parterne i fællesskab skal aftale, hvordan ØPA-udvalget skal sammensættes, organiseres og fungere.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               Forslaget indbefatter et udkast til afgørelse fra Rådet for den Europæiske Union baseret på artikel 218, stk. 9, i traktaten om Den Europæiske Unions funktionsmåde med henblik på at fastlægge Den Europæiske Unions holdning. Der er tidligere blevet vedtaget lignende afgørelser med henblik på at vedtage forretningsordner for andre økonomiske partnerskabsaftaler.
            
            
               Denne rådsafgørelse indeholder et bilag med et udkast til afgørelse, der skal vedtages af ØPA-udvalget på et kommende møde, herunder som bilag et udkast til ØPA-udvalgets forretningsorden. Denne forretningsorden er blevet godkendt og paraferet af de to parter på ØPA-udvalgets konstituerende møde den 11. og 12. maj 2015 i Bruxelles.
            
            
               3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               Den foreløbige partnerskabsaftale indeholder et krav om vedtagelse af forretningsorden. Aftalens to parter har forudgående hørt hinanden, og teksten er blevet godkendt og paraferet af de to parter på ØPA-udvalgets konstituerende møde den 11. og 12. maj 2015 i Bruxelles.
            
            
               Der er ikke foretaget nogen konsekvensanalyse af nærværende forslag, eftersom dette initiativ ikke har nogen direkte økonomiske, sociale eller miljømæssige konsekvenser.
            
            
               4.VIRKNINGER FOR BUDGETTET
            
            
               
                  De finansielle virkninger er begrænset til administrative udgifter.
               
            
            
               2015/0166 (NLE)
            
            
               Forslag til
            
            
               RÅDETS AFGØRELSE
            
            
               om Den Europæiske Unions holdning vedrørende forretningsordenen for ØPA-udvalget som fastsat i den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika
                  1
                på den anden side
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Union og traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 9,
            
         
         
            
               under henvisning til Rådets afgørelse 2009/152/EF om undertegnelse og midlertidig anvendelse af en foreløbig økonomisk partnerskabsaftale (ØPA) mellem Det Europæiske Fællesskab og dets medlemsstater på den ene side og Centralafrika på den anden side
                  2
               
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               1)Den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side blev undertegnet den 15. januar 2009 og har fundet midlertidig anvendelse siden 4. august 2014.
            
            
               2)Der er ved nævnte aftales artikel 92 nedsat et ØPA-udvalg, der skal være ansvarligt for forvaltningen af aftalen og for udførelsen af alle de i aftalen nævnte opgaver.
            
            
               3)Det præciseres ligeledes i artikel 92, at parterne i fællesskab skal aftale, hvordan ØPA-udvalget skal sammensættes, organiseres og fungere.
            
            
               4)Den Europæiske Union skal afgøre, hvilken holdning der skal indtages med hensyn til vedtagelse af ØPA-udvalgets forretningsorden —
            
            
               VEDTAGET DENNE AFGØRELSE:
            
            
               Artikel 1
            
            
               Den Europæiske Unions holdning med henblik på det ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side nedsatte ØPA-udvalgs vedtagelse af en afgørelse om dets forretningsorden baseres på ØPA-udvalgets udkast til afgørelse, der er knyttet som bilag til denne afgørelse.
            
            
               Der kan foretages mindre ændringer af udkastet til afgørelse, der ikke medfører nogen materiel ændring af indholdet, uden at det kræver en ny afgørelse fra Kommissionen eller Rådet.
            
            
               Artikel 2
            
            
               ØPA-udvalgets afgørelse offentliggøres efter vedtagelsen i Den Europæiske Unions Tidende.
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
         
            
                  
                     (1)
                  På nuværende tidspunkt og med henblik på en midlertidig ØPA-aftale består parten Centralafrika af Republikken Cameroun, der er det eneste land, som indtil videre har undertegnet og ratificeret den.
               
               
                  
                     (2)
                  EUT L 57 af 28.2.2009, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 31.7.2015
            COM(2015) 381 final
            BILAG
            til
            Rådets afgørelse
            der er nedsat i henhold til den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side, vedrørende vedtagelsen af ØPA-udvalgets forretningsorden
            
               
         
         
            
               BILAG
            
            
               AFGØRELSE Nr. …/2015 af … TRUFFET AF ØPA-UDVALGET,
            
            
               der er nedsat i henhold til den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side, vedrørende vedtagelsen af ØPA-udvalgets forretningsorden
            
            
               ØPA-UDVALGET HAR — 
            
            
               i henhold til den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side (i det følgende benævnt "aftalen"), der blev undertegnet i Bruxelles den 15. januar 2009, og som har fundet midlertidig anvendelse siden 4. august 2014, 
            
            
               under henvisning til, at parten Centralafrika i henhold til ovenstående aftale og nærværende afgørelse består af Republikken Cameroun
            
            
               under henvisning til artikel 92 i aftalen vedrørende ØPA-udvalget 
            
            
               under henvisning til, at parterne i henhold til aftalen i fællesskab skal aftale, hvordan ØPA-udvalget skal sammensættes, organiseres og fungere —
            
            
               TRUFFET FØLGENDE AFGØRELSE: 
            
            
               Artikel 1
            
            
               ØPA-udvalgets forretningsorden fastsættes som angivet i bilaget. 
            
            
               Denne forretningsorden berører ikke de særlige bestemmelser, der er fastsat i aftalen, eller som ØPA-udvalget måtte fastsætte. 
            
            
               Artikel 2
            
            
               Denne afgørelse træder i kraft på datoen for undertegnelsen. 
            
            
               Udfærdiget i […], den […]. 
            
            
                     
                        På Republikken Camerouns vegne 
                     
                  
                  
                     
                        På Den Europæiske Unions vegne
                     
                  
               
               BILAG
            
            
               FORRETNINGSORDEN FOR ØPA-UDVALGET,
            
            
               der er nedsat i henhold til den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side
            
         
         
            
               KAPITEL I
            
            
               ALMINDELIGE BESTEMMELSER
            
            
               Artikel 1
            
            
               ØPA-udvalgets opgaver
            
            
               ØPA-udvalget er ansvarligt for forvaltningen af alle de områder, der er omfattet af aftalen, og for udførelsen af alle de heri nævnte opgaver.
            
            
               ØPA-udvalget har bl.a. til opgave: 
            
            
               1.Inden for handel: 
            
            
               a.at overvåge og sikre en passende gennemførelse og håndhævelse af de i aftalen fastsatte bestemmelser. Det skal til dette formål undersøge og anbefale prioriterede samarbejdsområder 
            
            
               b.at evaluere de resultater, der er opnået inden for rammerne af aftalen, og i givet fald forbedre de i aftalen fastsatte bestemmelser 
            
            
               c.iværksætte enhver foranstaltning for at undgå og/eller bilægge tvister, der måtte opstå ved fortolkning eller anvendelse af aftalen 
            
            
               d.at overvåge udviklingen inden for regional integration og med hensyn til parternes indbyrdes økonomiske og handelsmæssige forbindelser 
            
            
               e.at overvåge og vurdere virkningen af gennemførelsen af denne aftale på den bæredygtige udvikling hos parterne 
            
            
               f.at drøfte og iværksætte enhver foranstaltning, der måtte fremme handelen, investeringerne og forretningsmulighederne mellem parterne 
            
            
               g.at drøfte ethvert anliggende, der er omfattet af aftalen, og alle andre anliggender, der kan gøre det vanskeligt at opfylde dens målsætninger. 
            
            
               2.Inden for udviklingssamarbejde: 
            
            
               a.at sikre anvendelsen af bestemmelserne vedrørende udviklingssamarbejdet inden for aftalens anvendelsesområde
            
            
               b.at overvåge og sammen med de øvrige partnere at koordinere gennemførelsen af de i aftalen fastsatte samarbejdsbestemmelser
            
            
               c.at føre løbende tilsyn med de i aftalen fastsatte samarbejdsprioriteringer og i givet fald at fremsætte henstillinger om inddragelse af nye prioriteringer
            
            
               d.at sikre gennemførelsen af de fælles retningslinjer, der er vedføjet aftalen.
            
            
               KAPITEL II
            
         
         
            
               ORGANISATION
            
            
               Artikel 2
            
            
               Sammensætning og formandskab
            
            
               1.ØPA-udvalget sammensættes dels af repræsentanter for Den Europæiske Union, dels af repræsentanter for Republikken Cameroun på minister- eller højt embedsmandsplan. 
            
            
               2.Når der i forretningsordenen henvises til "parterne", forstås parterne som defineret i aftalens artikel 95. 
            
            
               3.ØPA-udvalgets formandskab udøves på skift i en periode på 12 måneder af en repræsentant for Den Europæiske Union og en repræsentant for Republikken Cameroun. Første formandskabsperiode begynder på datoen for afholdelse af udvalgets første møde og slutter den 31. december det følgende år. Formandskabet udøves først af en repræsentant for Republikken Cameroun. 
            
            
               Artikel 3
            
            
               Observatører 
            
            
               1.Repræsentanterne for Det Centralafrikanske Økonomiske og Monetære Fællesskabs kommission (CEMAC) og for Det Centralafrikanske Økonomiske Fællesskabs generalsekretariat (CEEAC) opfordres til at deltage som observatører i alle ØPA-udvalgets møder.
            
            
               2.Parterne kan beslutte at invitere repræsentanter for civilsamfundet og den private sektor samt eksperter og alle andre personer efter deres valg til at deltage som observatører i ØPA-udvalgets møder. 
            
            
               3.ØPA-udvalget kan beslutte, at dele af møder, hvor der behandles følsomme spørgsmål eller, hvor der træffes afgørelse i ØPA-udvalget, er lukket for observatører.
            
            
               Artikel 4
            
            
               Sekretariat
            
            
               ØPA-udvalgets sekretariat varetages på skift i en periode på 12 måneder af Europa-Kommissionen og Republikken Cameroun. Disse perioder skal være sammenfaldende med perioderne for ØPA-udvalgets formandskab, der går på skift. 
            
            
               Artikel 5
            
            
               Underudvalg
            
            
               Udvalget kan med henblik på en effektiv udøvelse af sine beføjelser nedsætte underudvalg under sin myndighed til at behandle specifikke emner inden for aftalens anvendelsesområde. Udvalget fastsætter til dette formål de nævnte underudvalgs sammensætning og hverv.
            
            
               KAPITEL III
            
            
               DRIFT
            
            
               Artikel 6
            
         
         
            
               Afgørelser og henstillinger
            
            
               1.ØPA-udvalget vedtager sine afgørelser og henstillinger ved konsensus. 
            
            
               2.ØPA-udvalget kan beslutte at forelægge ethvert spørgsmål af generel karakter og af fælles interesse for AVS-landene og Den Europæiske Union, der opstår i forbindelse med aftalen, for AVS-EU-Ministerrådet, jf. artikel 15 i partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side (i det følgende benævnt "Cotonou-aftalen"). 
            
            
               3.I perioden mellem møderne kan ØPA-udvalget, hvis parterne er enige herom, træffe afgørelser eller vedtage henstillinger ved skriftlig procedure. En skriftlig procedure består i udveksling af noter mellem parterne. 
            
            
               4.ØPA-udvalgets afgørelser og henstillinger benævnes "afgørelse" eller "henstilling" efterfulgt af et løbenummer, datoen for deres vedtagelse og en angivelse af emnet. I hver afgørelse angives en ikrafttrædelsesdato. 
            
            
               5.Afgørelser truffet og henstillinger vedtaget af ØPA-udvalget bekræftes af en repræsentant for Europa-Kommissionen på vegne af Den Europæiske Union og af en repræsentant for Republikken Cameroun. 
            
            
               6.Afgørelser og henstillinger videresendes til parterne som dokumenter fra ØPA-udvalget. 
            
            
               Artikel 7
            
            
               Korrespondance
            
            
               1.Al korrespondance til ØPA-udvalget sendes videre til dets sekretariat. 
            
            
               2.Sekretariatet sørger for, at korrespondance til ØPA-udvalget videresendes til udvalgets formand og i givet fald rundsendes til parternes kontaktpunkter som defineret i aftalens artikel 92 som dokumenter i henhold til artikel 10 i denne forretningsorden. 
                   
            
            
               3.Sekretariatet sender korrespondancen fra ØPA-udvalgets formandskab til hver parts kontaktpunkt, og den rundsendes i givet fald som et dokument i henhold til artikel 10 i denne forretningsorden til ØPA-udvalgets øvrige medlemmer. 
            
            
               Artikel 8
            
            
               Møder
            
            
               1.ØPA-udvalget træder sammen med regelmæssige mellemrum på højst et år og afholder ekstraordinære møder, når omstændighederne kræver det, og hvis parterne er enige herom. 
            
            
               2.Alle mødesteder og -datoer for ØPA-udvalgets møder fastsættes af parterne i fællesskab. 
            
            
               3.ØPA-udvalgets møder indkaldes af den part, der varetager formandskabet, efter at hørt den anden part.
            
            
               4.Mødeindkaldelserne sendes til deltagerne senest 15 dage inden mødedatoen. 
            
            
               Artikel 9
            
            
               Delegationer
            
         
         
            
               Før hvert møde underrettes udvalgets formand om den planlagte sammensætning af de deltagende delegationer fra Den Europæiske Union og Republikken Cameroun og om eventuelle observatører.
            
            
               Artikel 10
            
            
               Dokumenter
            
            
               Er forhandlingerne i ØPA-udvalget baseret på relevante skriftlige dokumenter, skal disse nummereres og rundsendes af sekretariatet som dokumenter fra ØPA-udvalget senest 14 dage før mødets begyndelse. 
            
            
               Artikel 11
            
            
               Dagsorden for møderne
            
            
               1.ØPA-udvalgets sekretariat udarbejder på grundlag af forslag fra parterne en foreløbig dagsorden for hvert møde. Den fremsendes af ØPA-udvalgets sekretariat til parternes kontaktpunkter senest 15 dage før mødets begyndelse. 
            
            
               2.Den foreløbige dagsorden omfatter de punkter, som sekretariatet senest 21 dage inden mødet har modtaget anmodning om at få optaget på dagsordenen; de optages dog kun på den foreløbige dagsorden, hvis de relevante bilag er sekretariatet i hænde senest på datoen for udsendelsen af den foreløbige dagsorden. 
            
            
               3.ØPA-udvalget vedtager dagsordenen ved begyndelsen af hvert møde. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom. 
            
            
               4.ØPA-udvalgets formand kan efter aftale med parterne indbyde eksperter til at deltage i udvalgets møder for at indhente oplysninger om specifikke spørgsmål.
            
            
               5.Sekretariatet kan efter aftale med parterne afkorte de i stk. 1 og 2 nævnte tidsfrister for at tage hensyn til særlige omstændigheder. 
            
            
               Artikel 12
            
            
               Mødereferat
            
            
               1.ØPA-udvalgets medlemmer udarbejder og underskriver et resumé af konklusionerne efter hvert møde.
            
            
               2.Sekretariatet udarbejder senest en måned efter hvert møde et udkast til et mødereferat for mødet.
            
            
               3.Mødereferatet indeholder sædvanligvis en sammenfatning af hvert punkt på dagsordenen og i givet fald oplysning om:
            
            
               a)alle dokumenter, der er forelagt ØPA-udvalget 
            
            
               b)eventuelle erklæringer, som et medlem af ØPA-udvalget har anmodet om at få optaget i referatet 
            
            
               c)de trufne afgørelser, de fremsatte henstillinger, de vedtagne erklæringer samt de konklusioner, der er vedtaget i specifikke spørgsmål. 
            
            
               4.Mødereferatet indeholder desuden en liste over ØPA-udvalgets deltagere samt en liste over de delegationsmedlemmer, som ledsagede disse, og en liste over eventuelle observatører ved mødet.
            
         
         
            
               5.Mødereferatet godkendes skriftligt af begge parter senest to måneder efter mødet. Når referatet er godkendt, underskriver sekretæren to eksemplarer heraf, og hver part modtager et sådant originalt og autentisk eksemplar.
            
            
               Artikel 13
            
            
               Offentlighed
            
            
               1.ØPA-udvalgets møder er ikke offentlige, medmindre parterne bestemmer andet.
            
            
               2.Hver part kan beslutte at offentliggøre ØPA-udvalgets afgørelser i deres respektive officielle tidende.
            
            
               KAPITEL IV
            
            
               AFSLUTTENDE BESTEMMELSER
            
            
               Artikel 14
            
            
               Sprogordning
            
            
               1.ØPA-udvalgets arbejdssprog er de officielle sprog, der er fælles for parterne.
            
            
               2.ØPA-udvalget baserer sine forhandlinger, træffer sine afgørelser og vedtager sine henstillinger på grundlag af dokumenter og forslag på et af de i stk. 1 omhandlede sprog. 
            
            
               Artikel 15
            
            
               Udgifter
            
            
               1.Parterne afholder hver især de udgifter, der påløber i forbindelse med deres deltagelse i ØPA-udvalgets møder, såvel til personale, rejser og ophold som til postforsendelser og telekommunikation. 
            
            
               2.Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
            
            
               3.Udgifter i forbindelse med tolkning ved møder og oversættelse af afgørelser og henstillinger til eller fra ØPA-udvalgets arbejdssprog afholdes af den part, der er vært for mødet. Udgifter i forbindelse med tolkning og oversættelse af afgørelser og henstillinger til eller fra Den Europæiske Unions øvrige officielle sprog afholdes af parten Den Europæiske Union.
            
            
               Artikel 16
            
            
               Ændring af forretningsordenen
            
            
               Denne forretningsorden kan ændres ved afgørelse truffet af ØPA-udvalget i overensstemmelse med artikel 6, stk. 1.